
ANEXA NR.5
AMENDAMENTE RESPINSE

asupra proiectului Legii bugetului de stat pe anul 2018
ORDONATOR:  3/61 Ministerul Cercetării și Inovării
	Nr.

crt.
	Text inițial
	Amendamente propuse/Autori
	Motivația amendamentului
	Motivația admiterii/respingerii


Amendamente admise de Comisia pentru învăţământ, ştiinţă, tineret şi sport a Senatului şi Comisia pentru învăţământ, ştiinţă, tineret şi sport a Camerei Deputaţilor
	1. 
	Ministerul Cercetării și Inovării - Anexa 3/61

Capitol 5301 Cercetare fundamentală și cercetare dezvoltare,

Titlul 55 Alte transferuri,

Articol 01 Transferuri interne,

Alineat 48 Finanțarea proiectelor de cercetare-dezvoltare
	Suplimentare credite bugetare cu suma de 250.000 mii lei. Suplimentare credite de angajament cu suma de 250.000 mii lei.

Autori: 

Comisia pentru învăţământ, ştiinţă, tineret şi sport a Senatului şi Comisia pentru învăţământ, ştiinţă, tineret şi sport a Camerei Deputaţilor 

Deputat neafiliat Cîmpeanu Sorin Mihai


	Motivare: Finanțarea publică este esenţială pentru dezvoltarea capacităţii sistemului naţional CDI şi pentru a determina creșterea investițiilor în cercetare în interes propriu din partea sectorului privat, conform țintei pentru cheltuieli CD de 2% din PIB în 2020, în structura 1% fonduri publice și 1% fonduri private. Pentru a atinge 1% fonduri publice este necesară o creștere de cca 3 ori a nivelului actual al fondurilor publice investite pentru CD și de cca 6 - 7 ori a celor private. Noua Strategie Naţională de Cercetare, Dezvoltare şi Inovare 2014-2020 (SN CDI 2020), aprobată prin HG 929/2014, susţine rolul strategic şi poziţia prioritară a domeniului, ca motor al creşterii competitivității econo-mice. Dorim continuarea și finanțarea proiectelor încheiate în 2016-2017  în valoare de 650.000 mii lei, plus proiectele care sunt în faza de contractare după afișarea rezultate-lor, cu necesar estimat la cca. 170 mil. lei. Lansarea de noi competiții  50 mil. lei pentru sprijinirea proiectelor majore de cercetare. Centrul Internațional de Studii Avansate a Sistemelor         (DANUBIUS-RI). Laserul de la Măgurele Extreme Light Infrastructure; sprijinirea realizării unui sistem de tip ERIC. Programe/proiecte de cercetare Susținerea cooperării dintre Internațional Atomic Energy Agency în Vienna (AIEA Viena) și Regia Autonomă Tehnologii pentru Energia Nucleară - Institutul de Cercetări Nucleare Mioveni (RATEN –ICN) în domeniul Suportului Tehnic și Științific pentru Statele Membre IAEA în ceea ce priveşte Securitatea Nucleară, cooperare definită în baza înţelegerii de tip Practical Arrangements semnate între părţi.

Sursa de finanțare: Ministerul Finanțelor Publice, Capitol 54.01 Alte servicii publice generale, Titlul 59 Alte cheltuieli, Articolul 17 Despăgubiri civile. Având în vedere execuția pe anul 2017 la acest capitol în sumă de 1.017.945 mii lei și bugetul propus de 1.683.192 mii lei, se constată o creștere de 65.35% și o parte din această creștere să meargă la cercetare, capitol 5301 MCI.
	Se propune respingerea amendamentului, întrucât sursa de finanțare nu poate fi avută în vedere; bugetul propus la Ministerul Finanțelor Publice, Capitol 54.01 Alte servicii publice generale, Titlul 59 Alte cheltuieli, Articolul 17 Despăgubiri civile, a fost astfel dimensionat încât să permită plata despăgubirilor civile aferente legilor de restituire a proprietăților,  precum şi obligaţiile băneşti ale statului român, născute din aplicarea Convenţiei europene a drepturilor omului şi constatate prin acorduri de soluţionare amiabilă, prin decizii ale Comitetului Miniştrilor Consiliului Europei şi hotărâri ale Curţii Europene a Drepturilor Omului. 

	2. 
	Ministerul Cercetării și Inovării

Anexa 3/61

Capitol 5301 Cercetare fundamentală și cercetare dezvoltare,

Titlul 55 Alte transferuri,

Articol 02 Transferuri curente în străinătate (către organizații internaționale)

Alineat 02 Contribuții și cotizații la organisme internaționale
	Suplimentare credite bugetare cu suma de 50.000 mii lei. Suplimentare credite de angajament cu suma de 50.000 mii lei

Autori: 

Comisia pentru învăţământ, ştiinţă, tineret şi sport a Senatului şi Comisia pentru învăţământ, ştiinţă, tineret şi sport a Camerei Deputaţilor 

Deputat neafiliat Cîmpeanu Sorin Mihai


	Motivare: România este implicată în prezent în programe și proiecte internaţionale de mare anvergură. În primul rând este vorba de participarea la Programul CDT Orizont 2020 al UE. În același timp, reamintim faptul că România este în curs de aderare la CERN (va obține calitatea de membru plin CERN în octombrie anul viitor) și este membru plin la ESA din 2010. În prezent România participă la opt dintre experimentele cu regim de unicat exclusiv la nivel  mondial, care  se desfășoară la acceleratorul LHC de la CERN. Cotizația pe care țara noastră trebuie să o plătească la CERN este anul acesta la nivelul de 11,12 mil CHF, iar anul viitor se va situa în jurul a 8,5 mil CHF (calculele sunt efectuate de CERN). În calitate de membru al Agenţiei Spaţiale Europene – ESA, ţara noastră participă la programele obligatorii ale agenției și se pregătește pentru participarea la programele opționale pe care ESA le promovează (HG în curs de aprobare). De asemenea, România a devenit recent al 12-lea stat European fondator al Staţiei Spaţiale Internaţionale (şi al 16-lea în lume). Participarea la programele ESA se realizează în regim de retur echitabil (fair return) care, până în prezent, asigură României o rată de returnare de peste 80%. Cotizația pe care țara noastră trebuie să o plătească la ESA, pentru programele obligatorii și cele opționale) se ridică anul acesta la cca 30,02 mil euro (cca 7,22 mil euro pentru programe obligatorii și 22,81 mil euro pentru programe opționale, pentru care nu este încă aprobată baza legală şi nu s-a adunat la necesarul de fonduri bugetare pe acest an), iar anul viitor la cca 22,6 mil euro (7,2 mil euro pentru programe obligatorii și 15,4 mil euro pentru programe opţionale).

Sursa de finanțare: Ministerul Finanțelor Publice, Capitol 54.01 Alte servicii publice generale, Titlul 59 Alte cheltuieli, Articolul 17 Despăgubiri civile. Având în vedere execuția pe anul 2017 la acest capitol în sumă de 1.017.945 mii lei și bugetul propus de 1.683.192 mii lei, se constată o creștere de 65.35% și o parte din aceasta creștere să meargă la cercetare, capitol 53.01 MCI.
	Se propune respingerea amendamentului, întrucât sursa de finanțare nu poate fi avută în vedere; bugetul propus la Ministerul Finanțelor Publice, Capitol 54.01 Alte servicii publice generale, Titlul 59 Alte cheltuieli, Articolul 17 Despăgubiri civile, a fost astfel dimensionat încât să permită plata despăgubirilor civile aferente legilor de restituire a proprietăților,  precum şi obligaţiile băneşti ale statului român, născute din aplicarea Convenţiei europene a drepturilor omului şi constatate prin acorduri de soluţionare amiabilă, prin decizii ale Comitetului Miniştrilor Consiliului Europei şi hotărâri ale Curţii Europene a Drepturilor Omului. 

	3. 
	Ministerul Cercetării și Inovării - Anexa 3/61

Capitol 5301 Cercetare fundamentală și cercetare dezvoltare,

Titlul 55 Alte transferuri,

Articol 01 Transferuri interne,

Alineat 13 Programe de dezvoltare
	Suplimentare credite bugetare cu suma de 100.000 mii lei. Suplimentare credite de angajament cu suma de 100.000 mii lei.

Autori: 

Comisia pentru învăţământ, ştiinţă, tineret şi sport a Senatului şi Comisia pentru învăţământ, ştiinţă, tineret şi sport a Camerei Deputaţilor 

Deputat neafiliat Cîmpeanu Sorin Mihai


	Motivare: Dorim asigurarea întreținerii, exploatării și funcționării instalațiilor de interes național în cadrul cărora se desfășoară proiecte majore de cercetare. Menționam că mare parte din aceste infrastructuri sunt declarate infrastructuri critice. Infrastructura critică reprezintă un element, un sistem sau o componentă a acestuia care este esenţial pentru menţinerea funcţiilor vitale ale societăţii, a sănătăţii, siguranţei, securităţii, bunăstării sociale sau economice a persoanelor, şi a căror perturbare sau distrugere ar avea un impact semnificativ la nivel naţional ca urmare a incapacităţii de a menţine respectivele funcţii.

Sursa de finanțare: Ministerul Finanțelor Publice, Capitol 54.01 Alte servicii publice generale, Titlul 59 Alte cheltuieli, Articolul 17 Despăgubiri civile. Având în vedere execuția pe anul 2017 se constată o creștere de 65.35% și o parte din această creștere să meargă la cercetare, capitol 5301 MCI.
	Se propune respingerea amendamentului, întrucât sursa de finanțare nu poate fi avută în vedere; bugetul propus la Ministerul Finanțelor Publice, Capitol 54.01 Alte servicii publice generale, Titlul 59 Alte cheltuieli, Articolul 17 Despăgubiri civile, a fost astfel dimensionat încât să permită plata despăgubirilor civile aferente legilor de restituire a proprietăților,  precum şi obligaţiile băneşti ale statului român, născute din aplicarea Convenţiei europene a drepturilor omului şi constatate prin acorduri de soluţionare amiabilă, prin decizii ale Comitetului Miniştrilor Consiliului Europei şi hotărâri ale Curţii Europene a Drepturilor Omului.

	4. 
	Anexa 3/61 - Ministerul Cercetării şi Inovării
Capitol 5001, Grupa/Titlu 20, Art. 13: ”Pregătire profesională”


	Majorarea bugetului Ministerului Cercetării şi Inovării cu suma 40.000 mii lei pentru ”Pregătire profesională”. 

Autori: 

Comisia pentru învăţământ, ştiinţă, tineret şi sport a Senatului şi Comisia pentru învăţământ, ştiinţă, tineret şi sport a Camerei Deputaţilor 

Grupurile parlamentare ale PNL din Camera Deputaților și Senat
	Motivare: Masteratul didactic. În acest an şcolar sunt 4.500 de cadre didactice fără calificare care au ajuns la catedră. PNL a susținut, în ultimii 6 ani, faptul că viitorii dascăli trebuie să beneficieze de Masteratul Didactic. Prin acest program de pregătire sunt încurajați tineri merituoși, ca să îmbrățișeze meseria de dascăl. Aceștia vor beneficia pe perioada masteratului de o bursă echivalentă unui salariu de debutant atât pe parcursul cursurilor teoretice, cât și în timpul practicii de specialitate. Dacă nu vom pune în aplicare Masteratul Didactic, riscăm ca viitoarele generații să fie lipsite de dreptul de a beneficia de o școală de calitate, iar performanța și competitivitatea forței de muncă și implicit a bunăstării economice să aibă de suferit. Investiţia strategică în resursa umană presupune pregătirea unor cadre didactice profesioniste pentru disciplinele prevăzute în programul-cadru de învăţământ. 

Sursa de finanţare: Prin redistribuirea sumelor din Anexa 3/25/02 ca urmare a implementării art. 8 a LEN 1/2011.
	Se propune respingerea amendamentului, întrucât Ministerul Cercetării și Inovării nu are temei legal pentru a finanța studii universitare.
 Sursa propusă, respectiv aplicarea articolului 8 din Legea Educației Naționale nr. 1/2011 (LEN), nu  poate fi avută în vedere, măsura prorogării termenului de aplicare a acestuia fiind aprobată prin OUG nr. 90/2017. Menționăm că  în situația în care în anul 2018 s-ar aplica prevederile art. 8 din LEN nr.1/2011, necesarul suplimentar de finanțare ar fi de 39,55 miliarde lei (4,35% din PIB), reprezentând un impact major asupra deficitului bugetului general consolidat.



	5. 
	Anexa 3/61 - Ministerul Cercetării şi Inovării
Capitol 5301, ”Cercetare Fundamentală și Cercetare Dezvoltare”


	Majorarea bugetului Ministerului Cercetării şi Inovării cu suma 100.000 mii lei  pentru ” Cercetare Fundamentală și Cercetare Dezvoltare”. 

Autori: 

Comisia pentru învăţământ, ştiinţă, tineret şi sport a Senatului şi Comisia pentru învăţământ, ştiinţă, tineret şi sport a Camerei Deputaţilor 

Grupurile parlamentare ale PNL din Camera Deputaților și Senat
	Creșterea finanțării pentru programele de cercetare competitivă.

Sursa de finanţare: Prin redistribuirea sumelor din Anexa 3/25/02 ca urmare a implementării art. 8 a LEN 1/2011.
	Se propune respingerea amendamentului, întrucât 
sursa propusă, respectiv aplicarea art. 8 din Legea Educației Naționale nr. 1/2011 (LEN), nu  poate fi avută în vedere, măsura prorogării termenului de aplicare a acestuia fiind aprobată prin OUG nr. 90/2017 Menționăm că  în situația în care în anul 2018 s-ar aplica prevederile art. 8 din LEN nr.1/2011, necesarul suplimentar de finanțare ar fi de 39,55 miliarde lei (4,35% din PIB), reprezentând un impact major asupra deficitului bugetului general consolidat.



	6. 
	Anexa nr. 3/61/29, 

Ministerul Cercetării și Inovării

COD OBIECTIV 1031, Cp. 5301, CERCETARE FUNDAMENTALĂ ȘI CERCETARE-DEZVOLTARE
	Se propune suplimentarea bugetului alocat  finanțării cercetării fundamentale în domeniul laserelor la EXTREME LIGHT INFRASTRUCTURE - NUCLEAR PHYSICS (ELI-NP) din Măgurele cu suma de 1.000 mii lei.

Autori: 

Comisia pentru învăţământ, ştiinţă, tineret şi sport a Senatului şi Comisia pentru învăţământ, ştiinţă, tineret şi sport a Camerei Deputaţilor 

Deputat Mihai Culeafa PNL

Deputat Daniel Gheorghe PNL

Grupurile parlamentare ale PNL din Camera Deputaților și Senat

	Motivare: În prezent, economia mondială tinde să devină o economie a cunoașterii, în condițiile în care automatizarea câștigă teren an de an. În acest context, cercetarea fundamentală în domeniul științelor este cea care poate asigura viitorul economiei românești, astfel încât pe teritoriul țării noastre să poată funcționa centre de excelență, unde să se producă resursa cea mai prețioasă a economiei viitorului, anume informația/cunoașterea. Pentru a ne putea asigura că țara noastră este reprezentată așa cum se cuvine și rămâne un punct de reper într-un mediu extrem de competitiv la nivel european și global, investițiile trebuie făcute din timp. De aceea, consider că suplimentarea fondurilor pentru unul dintre cele mai importante centre științifice de pe teritoriul României este un obiectiv strategic.
Sursa de finanţare: redistribuirea cu suma de 1.000 mii lei din capitolul Bunuri și Servicii (Capitol 5001, art. 20) al bugetului Ministerului Cercetării și Inovării
	Se propune respingerea amendamentului, întrucât programul EXTREME LIGHT INFRASTRUCTURE - NUCLEAR PHYSICS (ELI-NP) este finanțat din fonduri externe nerambursabile aferente perioadei 2014-2020, potrivit graficului aprobat de către Comisia Europeană.


